הוועדה לקידום מעמד האישה ולשוויון מגדרי

הוועדה לקידום מעמד האישה ולשוויון מגדרי היא אחת מוועדות הכנסת הקבועות.

בשלהי הכנסת ה-12, לאחר האשרור הרשמי של "האמנה לביעור כל הצורות של אפליה נגד נשים (CEDAW)" בכנסת, הוקמה "הוועדה המיוחדת למעמד האשה". בראשות הוועדה המיוחדת עמדה ח"כ שרה דורון מהליכוד והיו חברות בה שולמית אלוני, גאולה כהן, תמר גוז'נסקי ואחרות. בתקופת פעילותה הקצרה רשמה הוועדה כמה הישגים וביניהם הסכמת הרבנות הראשית לפרסום תקנות בנושא מעמד האישה בבתי דין רבניים; ותמיכה בחקיקה שאפשרה הכרה בנשים נשואות להיות נישום עצמאי במס הכנסה.

כחצי שנה מאוחר יותר הוקמה בכנסת ה-13 הוועדה לקידום מעמד האישה על פי החלטת הכנסת מ-16 בנובמבר 1992 במטרה ליישם את אחת ההמלצות המרכזיות שהופיעו בדו"ח הוועדה הממלכתית לקידום מעמד האישה (1978) בראשות חברת הכנסת אורה נמיר. יושבת הראש הראשונה של הוועדה הייתה חברת הכנסת יעל דיין ומרבית יושבי ראש הוועדה מאז הקמתה היו נשים.

תחום העיסוק העיקרי של הוועדה הוא קידום מעמד האישה בישראל לקראת שוויון מגדרי בייצוג, בתחום החינוך ובמעמד האישי. כמו כן פועלת הוועדה למניעת אפליה בשל מין או נטייה מינית בכל התחומים וכן הקטנת פערים בכלכלה ובשוק העבודה ולמאבק באלימות נגד נשים. בדצמבר 2013 שונה שם הוועדה לשמה הנוכחי, ביוזמת יושבת ראש הוועדה, עליזה לביא.

מוועדות משנה של הוועדה
ועדת המשנה למאבק בסחר בנשים - הוקמה ביוזמת חברת הכנסת זהבה גלאון ועסקה בבדיקת תופעת הסחר בנשים בישראל: היקף התופעה, התנאים שבהם מוחזקות הנשים, תנאי המעצר של הנשים, והמצב החוקי בישראל לגבי סחר בבני אדם והתיקונים הנדרשים. הוועדה פעלה כוועדת מעקב, בהמשך לעבודת ועדת החקירה הפרלמנטרית למאבק בסחר בנשים (2000–2004). דו"ח ועדת החקירה והמלצותיה היוו בסיס לפעילות ועדת משנה זו.
 ועדת משנה לזכויות הומואים, לסביות, בי וטראנס - פעלה במסגרת הוועדה בשנים 1992–2003.

 יושבי ראש הוועדה 
מספר הכנסת  תמונה  יושב ראשמפלגהתקופת כהונה הערות- הכנסת ה-12  70px  שרה דורוןהליכוד13 בנובמבר 1991 – 13 ביולי 1992 ועדה מיוחדת1 הכנסת ה-13  70px  יעל דייןהעבודה16 בנובמבר 1992 – 4 באוגוסט 19932 70px לימור לבנתהליכוד4 באוגוסט 1993 – 31 ביולי 19943 70px נעמי בלומנטלהליכוד1 באוגוסט 1994 – 17 ביוני 1996(1) הכנסת ה-14  70px  יעל דייןהעבודה8 ביולי 1996 – 19 באוקטובר 19984 70px מרינה סולודקיןישראל בעליה19 באוקטובר 1998 – 7 ביוני 1999(1) הכנסת ה-15  70px  יעל דייןהעבודה20 ביולי 1999 – 17 בפברואר 20035 הכנסת ה-16  70px  גילה גמליאלהליכוד11 במרץ 2003 – 4 באוגוסט 20046 70px אתי לבנישינוי4 באוגוסט 2004 – 25 ביולי 20057 70px ענבל גבריאליהליכוד25 ביולי 2005 – 17 באפריל 20068 הכנסת ה-17  70px  גדעון סערהליכוד23 במאי 2006 – 11 במרץ 2008 הגבר הראשון שכיהן כראש הוועדה9 70px ליה שמטובישראל ביתנו11 במרץ 2008 – 24 בפברואר 200910 הכנסת ה-18  70px  ציפי חוטובליהליכוד6 במאי 2009 – 5 בפברואר 201311 הכנסת ה-19  70px  עליזה לביאיש עתיד22 באפריל 2013 – 31 במרץ 201512 הכנסת ה-20  70px  עאידה תומא סלימאןהרשימה המשותפת3 ביוני 2015 – 30 באפריל 2019-הכנסת ה-21 הוועדה לא הוקמההכנסת ה-2213 הכנסת ה-23  70px  עודד פוררישראל ביתנו27 במאי 2020 – 6 באפריל 2021 הגבר השני שכיהן כראש הוועדה(12) הכנסת ה-24  70px  עאידה תומא סלימאןהרשימה המשותפת26 ביולי 2021 – 15 בנובמבר 202214הכנסת ה-2570px פנינה תמנו-שטהכחול לבן - המחנה הממלכתי4 בינואר 2023 - 5 בנובמבר 20251570pxמירב כהןיש עתיד5 בנובמבר 2025 - מכהנת

קישורים חיצוניים


 שידורי וידאו של הוועדה לקידום מעמד האישה ולשוויון מגדרי, באתר ערוץ הכנסת

הערות שוליים

*
קידום מעמד האישה ולשוויון מגדרי
קטגוריה:פמיניזם בישראל